
	1.
	MK sēdes protokollēmuma projekts
 1. Pieņemt zināšanai iesniegto informatīvo ziņojumu.

2. Satiksmes ministrijai veikt izvērtējumu par valsts budžeta izdevumu mazinošu pasākumu realizāciju, primāri realizējot braukšanas maksas (tarifu) un reģionālās nozīmes maršrutu tīkla apjoma pārskatīšanu, vienlaikus garantējot iedzīvotājiem pieejamus sabiedriskā transporta pakalpojumus un nodrošinot maršrutu tīklā iespēju apmeklēt izglītības iestādes, ārstniecības iestādes, darbavietas, valsts un pašvaldību institūcijas to vispārpieņemtajā darba laikā.

3. Pēc lēmuma 2.punktā valsts budžeta mazinošo pasākumu ieviešanas izvērtēt papildus valsts budžeta finansējuma pieprasījumu, nepieciešamības gadījumā, iesniedzot Ministru kabinetam ziņojumu par ieviesto pasākumu ietekmi uz valsts budžeta izdevumiem 2023.gadā.
 
	Iebildums
Uzskatām, ka Ministru kabineta protokollēmumā skaidri jānorāda informācija par veicamajiem valsts budžeta izdevumu mazinošiem pasākumiem, attiecīgi lūdzam precizēt Ministru kabineta protokollēmuma 2.punktu, norādot uz pasākumiem, kas būtu izvērtējami kā īstenojami saskaņā ar ziņojuma tabulā Nr.12 norādīto, vienlaikus nosakot, ka lēmumus par to īstenošanu pieņem Sabiedriskā transporta padome.
Piedāvātā redakcija
-

	Iebildums
Lūdzam pārskatīt un precizēt Ministru kabineta protokollēmuma projekta 3.punktu, paredzot nevis izvērtēt valsts budžeta finansējuma pieprasījumu, bet novērtēt zaudējumu apmēru un aktuālo situāciju ar valsts budžeta finansējuma pietiekamību.
Piedāvātā redakcija
3. Pēc šī protokollēmuma 2.punktā minēto valsts budžeta mazinošo pasākumu ieviešanas Satiksmes ministrijai sadarbībā ar VSIA “Autotransporta direkcija” novērtēt sabiedriskā transporta pakalpojumu sniedzēju potenciālo zaudējumu apmēru un aktuālo situāciju ar valsts budžeta finansējuma pietiekamību to segšanai, nepieciešamības gadījumā, iesniedzot Ministru kabinetam ziņojumu par ietekmi uz valsts budžeta izdevumiem 2023.gadā.
	Guna Federe (FM)



